Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7231

6. fejezet A légiforgalmi szolgálatok távközlési követelményei 6.1 Légiforgalmi mozgó szolgálat (levegő-föld összeköttetések) 6.1.1 Általános rész 6.1.1.1 A légiforgalmi szolgálatok céljaira használt levegő-föld összeköttetések esetében közvetlen rádiótávbeszélő és/vagy digitális adathálózati összeköttetés alkalmazandó. Megjegyzés: A légiforgalmi szolgálati egységek vészhelyzeti 121.5 MHz frekvencia csatornával történő felszerelésére és ezen frekvencia állandó figyelésének fenntartására vonatkozó előírás a 10. Annex II. és V. köteteiben található. 6.1.1.2 Ahol az Államok az ATM funkciókra kommunikációs teljesítmény RCP típust írnak elő, a légiforgalmi szolgálati egységeket a 6.1.1.1 pontban előírt követelményeken túlmenően olyan kommunikációs eszközökkel kell ellátni, amely lehetővé teszi, hogy a légiforgalmi szolgálatokat az előírt RCP típus(ok)nak megfelelően nyújtsák. Megjegyzés: Az RCP-re és kapcsolódó eljárásokra vonatkozó információk, valamint a jóváhagyási folyamatra vonatkozó útmutató az Előírt Kommunikációs Teljesítmény (RCP) Kézikönyvben (Doc 9869) lesz megtalálható (előkészítés alatt). Ezen dokumentum továbbá referenciákat tartalmaz egyéb, az Államok és nemzetközi testületek által a kommunikációs rendszerekre és RCP-re vonatkozó dokumentumokra. 6.1.1.3 Amikor a légiforgalmi irányító szolgálat biztosítására közvetlen, a repülőgépvezető és a légiforgalmi irányító közötti kétirányú rádiótávbeszélőt és/vagy digitális adathálózati összeköttetést alkalmaznak, az összes ilyen levegő-föld távközlési csatornát adatrögzítő berendezéssel lássanak el. Megjegyzés: A légiforgalmi irányító szolgálatnál készített automatikus hangfelvételek megőrzésének követelményeit a 10. Annex, II. Kötet 3.5.1.5 pont tartalmazza. 6.1.1.4 A kommunikációs csatornákról a 6.1.1.3 pontban meghatározottak szerint készített felvételeket legalább harminc napig meg kell őrizni. 6.1.2 A repüléstájékoztató szolgálat esetében 6.1.2.1 A levegő-föld távközlési berendezés tegyen lehetővé kétirányú összeköttetést a repüléstájékoztató szolgálatot ellátó egység és a repüléstájékoztató körzetben bárhol repülő, megfelelően felszerelt légijárművek között. 6.1.2.2 Ajánlás — A repüléstájékoztató szolgálat rendelkezésére álló levegő-föld távközlési berendezések lehetőség szerint közvetlen, gyors, folyamatos és légköri rádiózavar mentes kétirányú összeköttetést tegyenek lehetővé. 6.1.3 Körzeti irányító szolgálat esetében 6.1.3.1 A levegő-föld távközlési berendezés tegyen lehetővé kétirányú összeköttetést a körzeti irányító szolgálatot ellátó egység és az irányítói terület(ek)en belül bárhol repülő, megfelelően felszerelt légijárművek között. 6.1.3.2 Ajánlás — A körzeti irányító szolgálat rendelkezésére álló levegő-föld távközlési berendezések lehetőség szerint közvetlen, gyors, folyamatos és légköri rádiózavar mentes kétirányú összeköttetést tegyenek lehetővé. 6.1.3.3 Ajánlás — Ahol a körzeti irányító szolgálat céljaira levegő-föld beszédüzemű távközlési csatornákat használnak és ezeket rádiótávbeszélő kezelők üzemeltetik, hozzanak megfelelő intézkedéseket arra, hogy amikor és ahogy ez szükséges, közvetlen légijármű vezető — légiforgalmi irányító közötti összeköttetés alakulhasson ki. 6.1.4 Bevezető irányító szolgálat esetében 6.1.4.1 A levegő-föld távközlési berendezés tegyen lehetővé közvetlen, gyors, folyamatos és légköri rádiózavar mentes kétirányú összeköttetést a bevezető irányító szolgálatot ellátó egység és az irányítása alatt álló, megfelelően felszerelt légijárművek között. 6.1.4.2 Ahol a bevezető irányító szolgálatot ellátó egység különállóan működik, a levegő-föld távközlési összeköttetést kizárólag ezen egység használatára biztosított távközlési csatornákon tartsák fenn. 6.1.5 Repülőtéri irányító szolgálat esetében 6.1.5.1 A levegő-föld távközlési berendezés tegyen lehetővé közvetlen, gyors, folyamatos és légköri rádiózavar-mentes kétirányú összeköttetést a repülőtéri irányító torony és az érintett repülőtér 45 km-es (25 tmf) körzetén belül bárhol üzemelő, megfelelően felszerelt légijárművek között. 6.1.5.2 Ajánlás — Ahol a körülmények ezt indokolják, a repülőtér munkaterületein működő forgalom irányítására biztosítsanak külön távközlési csatornát. 6.2 Légiforgalmi állandóhelyű szolgálat (föld-föld összeköttetések) 6.2.1 Általános rész 6.1.1.1 A légiforgalmi szolgálatok céljaira használt föld-föld összeköttetések esetében közvetlen beszédüzemű és/vagy digitális adathálózati összeköttetés alkalmazandó.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes